25 જૂન, 1975ની કાળરાત્રીએ વડાપ્રધાન શ્રીમતી ઇન્દિરા ગાંધીએ કટોકટી જાહેર કરી આખા દેશને જેલમાં ફેરવી દીધો. કટોકટીના નામે અનેક નાગરિકોને પકડી જેલમાં પૂરી દેવામાં આવ્યા અને તેમના પર બેરહમ અત્યાચારો કરવામાં આવ્યા. એ ઘટનાને આજે 40 વર્ષનાં વહાણાં વાઈ ગયાં. આજે આ દેશની અડધી વસતીએ કટોકટીકાળના દિવસો જોયા નથી. આ નવી પેઢી દેશની આ કલંકકથા જાણે એટલા માટે આ લેખ લખાયો છે, તો વાંચો આ કટોકટીકાળની દર્દનાક દાસ્તાન.